open-index/open-wikipedia-markdown huggingface dataset:
Katedral ng Imus

Ang **Katedral ng Birhen del Pilar** o higit na karinawang tinutukoy na **Katedral ng Imus**, ay isang katedral ng Simbahang Katoliko sa lungsod ng Imus sa lalawigan ng Cavite sa Pilipinas. Ito ang nagsisilbing luklukan ng Diyosesis ng Imus na sumasakop sa lahat ng parokya sa Cavite. Ang patron ng lungsod at ng diyosesis ay ang Birhen del Pilar o *Nuestra Señora del Pilar*, bukod pa rito itinuturing ding patron ng lungsod si San Juan Bautista at San Jose. Ipinagdiriwang taon-taon, tuwing Oktubre 12 ang kapistahan ng lungsod.

## Mga sanggunian 
Kategorya:Mga katedral sa Pilipinas
Kategorya:Mga simbahan sa Pilipinas
Sikkim

Ang **Sikkim** (/ sí·kim /; kilala rin na **Shikim** o **Su Khyim**) ay isang loobang estado ng India na matatagpuan sa kubundukan ng Himalaya. Kahangganan ng estado ang Nepal sa kanluran, at Rehiyong Awtonomo ng Tibet ng Tsina sa hilaga at silangan, at Bhutan sa silangan. Nasa timog naman ang Indianong estado ng West Bengal.

Ayon sa talâ ng senso noong 2011, may 610,577 ang naninirahan sa Sikkim, Dahil sa lokasyon nito na Himalayas, sanlaksa ang heograpiya nito. May klima itong subtropikal hanggang alpine. Makikita sa hangganan ng Sikkim at Nepal ang Kangchenjunga, ang ikatlong pinakamatayog na tuktok sa buong mundo. Sikát na puntáhan ng mga turista ang Sikkim, dahil sa kultura, tanawin at sanlaksang-buhay nito. Dito matatagpuan ang tanging bukas na hangganan ng India sa Tsina. Ang kabisera at pinakamalaking lungsod ng Sikkim ay Gangtok.

## Mga sanggunian 
Kategorya:Mga estado ng India
Goa

Ang **Goa**  ay ang pinakamaliit na estado ng India, at ikaapat na may pinakakaunting populasyon. Matatagpuan sa kanlurang India sa rehiyong na kung tawagin ay Konkan, ito ay pinalilibutan ng mga estado ng Maharashtra sa hilaga, ng Karnataka sa silangan at timog, habang ang Dagat Arabiano naman ang kanlurang baybayin nito. Ang Goa ang pinakamayaman na estado ng India na may per capita GDP na dalawa't kalahati ang taas kaysa sa buong bansa.

Panaji ang kabisera ng estado, habang ang Vasco da Gama naman ang pinakamalaking lungsod nito. Ang makasaysayang lungsod ng Margao ay makikitaan pa rin ng impluwensiya ng mga Portuges, na unang dumaong noong ika-16 siglo bilang mangangalakal at kalauna'y sumakop dito. Ang Goa ay dating lalawigan ng Portugal; ito ay ang ibayong-dagat na teritoryo ng Portuguese India na umiral ng 450 taon, hanggang 1961 nang ito'y isinanib na sa India. 

Dinadalaw ang Goa ng maraming dayuhan at lokal na turista taon-taon dahil sa mga dalampasigan nito, pook dalanginan at ang Lumang Goa. Mayaman din ang flora at fauna ng Goa, dahil na rin sa lokasyon nito sa kabundukan ng Western Ghats, na itinuturing na isang hotspot ng sanlaksang-buhay.
## Mga sanggunian 
Kategorya:Mga estado ng India
Maharashtra

Ang **Maharashtra** (; , abbr. **MH**) ay isang estado sa kanlurang rehiyon ng India. May mahigit sa 110 milyong katao ang naninirahan dito kasama ang 15.2 milyon katao sa kabisera nitong Mumbai. Ang Mumbai naman ang sentro ng pananalapi ng India at dito matatagpuan ang mga punong-tanggapan ng mga pangunahing bangko, institusyong pampananalapi, at kompanya ng seguro sa bansa. Nakabase rin sa estado ang industriya ng pelikulang Hindi, Bollywood, at industriya ng pelikula at telebisyong Marathi. Patuloy na umaakit ng mga migrante mula sa iba't-ibang bahagi ng India ang Maharashtra dahil sa mga oportunidad nito sa pagnenegosyo at ang potensiyal na ibinibigay nito upang magkaroon ng higit na mataas na antas ng pamumuhay. 

Kasama sa mga sinauna at medyebal na imperyo ng Maharashtra ang Dinastiyang Satavahana, Imperyo ng Western Chalukya, Imperyong Mughal at Imperyong Maratha. May lakíng 307,713&nbsp;km², ito ay pinalilibutan ng Dagat Arabiano sa kanluran, at ng mga estado ng Karnataka, Telangana, Goa, Gujarat, Chhattisgarh, Madhya Pradesh at ang Union territory ng Dadra and Nagar Haveli. Ang mga pangunahing ilog sa estado ay ang Godavari, Krishna, Narmada at Tapti. Maraming destinasyong makasaysayan, likas, at relihiyo ang pinupuntahan ng mga turista sa Maharashtra gaya ng Pandharpur, Hazur Sahib Nanded, Shegaon, Shirdi, Mahabaleshwar, Satara, Nanded, Nagpur, Chikhaldara at Panhala. Ang lupain ng estado ay hindi angkop sa agrikultura na siyang nagtutulak sa mga tao sa kanayunan nito na magtungo sa mga kalungsuran, kaya naman ang populasyon sa mga lungsod ng Maharashtra ay higit pa sa kahit anong estado ng India. Ito rin ang may pinakamataas na antas ng urbanisasyon sa mga estado ng India. Ilan sa malalaking lungsod nito ay ang Navi Mumbai, Pune, Nagpur, Nashik, Aurangabad, Kolhapur, Thane, Solapur, Amravati, Sangli at Nanded.

Pinakamayaman at pinakamaunlad ang Maharashtra sa mga estado ng India. Nag-aambag ito ng 25 bahagdan sa produksiyong industriyal at 23.3% sa GDP ng bansa noong 2010–2011. Noong ngang 2011, ang per capitang kita ng estado ay  1.0035 lakh (US$1,600) higit sa pambansang antas ng kita na  0.73 lakh (US$1,200). Sa unang pagkakataon, lumagpas sa  1.20 lakh (US$2,000) ang per capitang kita ng Maharashtra noong 2013, at siyang naging pinakamaymang estado ng India. Malaking bahagi ng ekonomiya ng estado ay mula sa sektor ng argrikultura at mga industriya. Ang mga pangunahing industriya produktong kemikal, elektrikal at di-elektrikal na makinarya, tela, petrolyo at mga kaugnay na produkto. 

## Mga sanggunian 
Kategorya:Maharashtra
Gujarat

Ang **Gujarat** ( ''*&nbsp; ) ay isang estado sa kanlurang bahagi ng India. Lokal itong tinatawag na *Jewel of the West''. May lawak itong 196,024&nbsp;km² at may baybayin na 1,600&nbsp;km, na halos lahat ay nasa tangway ng Kathiawar, at may populasyong 60 million. Kahangganan ng estado ang Rajasthan sa hilaga, Maharashtra sa timog, Madhya Pradesh sa silangan, at Dagat Arabiano at pati na rin ng Sindh (lalawigan ng Pakistan) sa kanluran. Gandhinagar ang kabisera ng Gujarat habang ang pinakamalaking lungsod nito ay Ahmedabad. Katutubo sa estado ang wikang Gujarati.

Nasasakupan ng estado ang mga pangunahing pook ng sinaunang Kabihasnan ng Lambak ng Indus, gaya ng Lothal at Dholavira. Pinaniniwalaang isa sa unang pantalan sa buong daigdig ang Lothal. Ang mga lungsod sa baybayin ng Gujarat, lalo na ang Bharuch at Khambhat, ay nagsilbing pantalan at sentro ng kalakalan noong imperyo ng Maurya at Gupta, at noong paghalili ng dinastiyang Saka noong simula ng panahon ng Western Satraps, kung saan sakop ng teritoryo nito ang Saurashtra at Malwa: na ngayo'y mga estado na ng Gujarat, South Sindh, Rajasthan, Maharashtra at Madhya Pradesh.

Kilalá ang Gujarat ng mga Sinaunang Griyego, ang iba't-ibang Imperyong Persiano, Republikang Romano at pamilyar dito ang ibang sentro ng Kanluraning kabihasnan hanggang sa pagtatapos ng Gitnang Panahon sa Europa. Ang pinakamatandang talâ ng panunulat patungkol sa 2,000 taong kasaysayang pandagat ng Gujarat ay dokumentado sa Griyegong aklat na 'The Periplus of the Erythraean Sea: Travel and Trade in the Indian Ocean by a Merchant of the First Century'.

Si Mahatma Gandhi, na nanguna sa kilusan para sa kalayaan ng India laban sa pananakop ng mga Briton, ay taga-Gujarat. Si Muhammad Ali Jinnah, na ipinagpipitagan sa Pakistan bilang *Quaid-i-Azam* (Dakilang Pinuno), *Baba-i-Qaum* (Ama ng Bayan), at unang gobernador-heneral ng Pakistan ay mula sa Muslim na pamilya sa Rajikot sa Gujarat. Si Sardar Vallabhbhai Pate, ang tinaguriang "Iron Man ng India", na unang diputadong Punong Ministro ng malayang India ay mula sa Karamsad, Gujarat. Nagmula rin sa Gujarat ang dalawang naging punong ministro ng India Morarji Desai (1977–1979) at ang kasalukuyang si Narendra Modi.

## Mga sanggunian 
Kategorya:Mga estado ng India
Alcantara

**Alcantara** ay maaaring tumukoy sa:

*Alcantara, Cebu, isang ika-5 klaseng bayan sa lalawigan ng Cebu, Pilipinas.
*Alcantara, Romblon, isang ika-5 klaseng bayan sa lalawigan ng Romblon, Pilipinas.
The Pentagon

Ang **The Pentagon** ay ang punong-tanggapan ng Kagawaran ng Tanggulan ng Estados Unidos, ito ay matatagpuan sa Arlington County sa Virginia. Bilang simbolo ng Hukbong Sandatahan ng Estados Unidos, ang "the Pentagon" ay karaniwang ginagamit upang tukuyin ang Kagawaran ng Tanggulan ng Estados Unidos. 

Dinisenyo ng arkitektong si George Bergstrom, at itinayo ng kontratistang si John McShain ang Pentagon. Ginanap ang groundbreaking noong Setyembre 11, 1941, at ihinandog ang gusali noong Enero 15, 1943. Si Heneral Brehon Somervell ang nagbigay ng pangunahing motibo upang maisagawa ang proyekto; at si Koronel Leslie Groves naman ang naging nangasiwa ng proyekto para sa Hukbong Katihan ng Estados Unidos.    

Ang Pentagon ay isang malaking gusaling tanggapan na may sukat na 620,00&nbsp;m², kung saan 340,000&nbsp;m² ay ginagamit na opisina. Humigit-kumulang 23,000 militar at sibilyang empleyado at mga 3,000 di-depensang katulong na tauhan ang nagtratrabaho sa Pentagon. May lima itong gilid, limang palapag sa ibabaw ng lupa, dalawang palapag na basement, at limang paikot na pasilyo sa bawat palapag na may kabuuang habàng 28.2&nbsp;km.

## Pagatake ng 9/11
Noong Setyembre 2011, eksaktong 60 taon, matapos simulan ang konstruksiyon ng gusali, na-highjack ang American Airlines Flight 77 at pinalipad sa kanlurang gilid ng gusali, kung saan 189 katao ang nasawi. Ito ang kauna-unahang katala-talang dayuhang pag-atake sa pasilidad ng pamahalaan sa kabisera ng Estados Unidos, mula noong pagsunog ng mga pasilidad ng pamahalaan sa Washington noong Digmaan ng 1812. 

## Mga sanggunian 
Kategorya:Estados Unidos
Madhya Pradesh

Ang **Madhya Pradesh** (, literal na "Gitnang Lalawigan") ay isang estado sa gitnang India. Bhopal ang kabisera nito ang Indore pinakamalaking lungsod. Tinagurian itong "puso ng India" dahil ito'y nasa sentro ng bansa. Ang Madhya Pradesh ay ang ikalawang pinakamalawak na estado sa India, samantala ang higit sa 75 milyong katao nito ay ang ikaanim na pinakamalaki sa mga estado ng India. Kahangganan nito ang mga estado ng Uttar Pradesh sa hilagang-silangan, Chhattisgarh sa timog-silangan, Maharashtra sa timog, Gujarat sa kanluran, at Rajasthan sa hilagang-kanluran.

Nasasakupan ng kasalukuyang Madhya Pradesh ang sinaunang Avanti mahajanapada, na ang kabisera ay Ujjain (tinatawag din na Avanti) na naging isang pangunahing lungsod noong ikalawang yugto ng urbanisasyon ng India noong ika-6 na siglo BCE. Kalaunan, pinamunuan ang rehiyon ng mga pangunahing dinastiya ng India, kasama rito ang Imperyong Maurya, Imperyong Gupta, Harshavardhana, tapos ang mga haring Rajput ng Paramara, Chandelas, Bundela, Tomaras, nang maglaon ang Imperyong Mughal at sa bandang hulí ang Kumpederasyong Maratha. Noong unang bahagi ng ika-18 dantaon, pinaghati-hati ang rehiyon sa maraming maliliit na kaharian na nasakop ng Imperyong Briton at isinanib sa Central Provinces at Berar at sa Central India Agency. 

Matapos makamtan ang kalayaan ng India, itinatag ang Madhya Pradesh bilang estado at Nagpur naging kabisera nito. Naging bahagi ng naturang estado ang katimugang bahagi ng ngayo'y Madhya Pradesh at hilagang-silangang bahagi ng ngayo'y Maharashtra. Noong 1956, nireorganisa ang estado, at ang ilang bahagi nito ay isinanib sa mga estado ng Madhya Bharat, Vindhya Pradesh at Bhopal upang itatag ang bagong estado ng Madhya Pradesh na Bhopal ang kabisera. Ang rehiyon ng Vidarbha na nagsasalita ng Marathi ay ihiniwalay at isinanib sa noo'y Bombay State. Ito ang pinakamalaking estado sa India hanggang 2000, nang ihiwalay ang timog-silangang bahagi nito ay ginawang hiwalay na estado ng Chhattisgarh.

May malaking populasyon ng mga tribo ang Madhya Pradesh, na hindi nakararanas ng malawakang pag-unlad. Dahil dito, isa ang estado sa may mababang antas ng kaunlaran sa India, na may Human Development Index value na 0.375 (2011), na mababa pa kaysa sa pambansang antas. Ang per capita GDP (nominal GDP) ng estado ay ikaapat sa pinakamababa sa bansa (2010–2011). Between 1999 and 2008, the annualised growth rate of the state was very low: 3.5%. MP is also the lowest-ranked state on the India State Hunger Index. In recent years, the state's GDP growth has been above the national average. Sagana sa yamang-mineral, ang Madhya Pradesh ay may pinakamalaking reserba ng diyamante at copper sa bansa. Higit sa 30 bahagdan ng lupain nito ay kagubatan. Nakararanas ng paglago ang turismo sa estado, at nanguna ito sa National Tourism Awards noong taong 2010–11.
## Mga sanggunian 
Kategorya:Mga estado ng India
Tadao Ando

240px|thumb|right|Tadao Ando (2004)
**Tadao Ando** (Setyembre 13, 1941 - ) ay isang Hapones na arkitekto. Siya ay ipinanganak noong Osaka, Hapon.

## Galerya 

File:Church of Light.JPG|
File:Ft Worth Modern 02.jpg|

## Mga panlabas na kawing 
Kategorya:Mga Hapones
Kipot ng Tablas

Ang **Kipot ng Tablas** ay isang kipot sa Pilipinas,  na nasa pagitan ng pulo ng Mindoro at pulo ng Panay. Kilala ito bilang pook na pinaglubugan ng barkong MV Doña Paz matapos nitong mabangga sa isa pang barko na kumitil sa mahigit 4000 katao noong Disyembre 20, 1987.

## Mga sanggunian
Tablas
Ganap na monarkiya

Ang **ganap na monarkiya** ay isang uri na pamahalaan kung saan ang monarko ay may ganap na kapangyarihan sa sambayanan. Nagtataglay ng walang limitasyong kapangyarihang politikal ang isang ganap na monarko sa nakapangyayaring estado at mamamayan nito. Karaniwang ipinamamana ang mga ganap na monarkiya, ngunit may ilan kung saan kailangang patotohanan ang pagpapasa ng kapangyarihan. Naiiba ang ganap na monarkiya sa isang limitadong monarkiya, kung saan ang kapangyarihan ng isang monarko ay itinatakda o linilimita ng saligang-batas o konstitusyon.

Sa teorya, ang ganap na monarko ay may lubos na kapangyarihan sa mga nasasakupan, ngunit sa katunayan ang monarko ay nalilimitahan ng mga grupong politikal mula sa hanay ng mga uring panlipunan at caste ng kaharian, gaya ng aristokrasya, kaparian, burges at proletario.

Ang ilang monarkiya ay may mahina o simbolikong tagapagbatas at iba pang tanggapan ng pamahalaan na maaaring baguhin o buwagin ng monarko sa kaniyang kagustuhan. Ang mga bansa kung saan ang monarko ay mayroon pa ring ganap na kapangyarihan ay ang:
* 
*  
*  
*  
*  
*  
* mga emirate na bumubuo sa United Arab Emirates 
*  (ang Santo Papa nga lamang ay ihinahalal).

Ang ilang mga halimbawa ng makasaysayang ganap na monarkiya ay kinabibilangan ng:
* (1868–1885)
* (napunta sa pagiging isang ganap na monarkiya sa isang konstitusyon monarkiya sa 2008)
* Korea sa ilalim ng patakaran ng Dinastiyang Joseon
* Kaharian ng Pransiya (987–1791)

## Mga sanggunian 
Kategorya:Monarkiya
Kategorya:Pamahalaan
Hele

Ang **hele** o **oyayi** ay isang uri ng tula o awiting pampapawi na para sa mga bata o kahit sa mga matatanda.  Ang layunin ng hele ay magkakaiba.  Kadalasang ginagamit ito ng mga ina sa kanilang mga anak upang libangin sila at turuan.  Ginagamit din ito para sa papatulog sa kanila.   Sa ibang lipunan, ginagamit ito upang ipasa ang mga kaalamang pang-kalinangan o tradisyon.  Karagdagan pa nito, kadalasang ginagamit ang hele para sa pag-unlad ng kasanayang pakikipagtalastasan, hudyat ng hangad ng damdamin, pagpapanatili ng walang kahati pansin ng sanggol, paghina ng pagpukaw ng mga sanggol, at pag-sasaayos ng mga gawi.  Dahil ginagamit ito sa pagpapatulog sa mga sanggol, ang musika ay kadalasang payak at paulit-ulit.  Matatagpuan ang mga hele sa maraming mga bansa, at mayroon na noong pang lumang panahon.

## Mga sanggunian
Kaurian:Panitikan
Gamergate

Ang **Gamergate**, tinatawag din bilang GamerGate, pinauuna ng "#" upang makabuo ng isang hashtag, ay isang iskandalo na kinasasangkutan ng mga mundo ng larong bidyo.   Iba't-ibang pahayagan ay nagsasabi ng mga paratang ng pagkiling ng media at kawalan ng etika ng mga mamamahayag. Sa partikular, ang alitan ng interes ay hindi masyadong naiuulat dahil sa ugnayan sa pagitan ng mga mamamahayag at mga bumubuo ng mga larong bidyo. Ilang mga personalidad sa labas ng mundo ng larong bidyo tulad nina Julian Assange at Adam Baldwin ay nagbibigay ng suporta para sa kampanya para sa integridad ng mga mamamahayag.

Nagsimula ang kontrobersya nang lumathala si Eron Gjoni ng mga akusasyon laban sa kanyang dating kasintahan na si Zoe Quinn, isang tagabuo ng larong bidyo. Inaakusa ni Gjoni si Quinn ng kawalan ng kaangkupan sa kanilang propesyonal na puwang kapalit ng publisidad para sa kanilang bagong laro, Depression Quest, na inilabas noong Agosto 11, 2014 sa pamamagitan ng Steam. Nailathala ni Gjoni ang kanyang mga pahayag sa The Zoe Post limang araw pagkatapos ilabas ang Depression Quest. Kotaku, ang kompanya kung saan nagtatrabaho si Nathan Grayson (isa sa mga nasasangkot sa mga alegasyon), ay nagsiyasat ng mga salaysay tungkol kay Quinn at nagpahayag na hindi nangyari ang alitan ng interes. Pagkatapos nito, ang komunidad na gamer ay nagsimulang bumuo ng sama ng loob kaugnay sa etika at pamantayan ng ilang mga manunulat ng tanyag na mga website, na lumaki nung nalaman nila na ilan sa kanila ay nag-ambag ng pera sa mga tagabuo ng larong bidyo kung saan sila o ang mga laro nila ay ang kanilang paksa, kasama si Quinn.

Kabilang sa iba pang mga paksa ng talakayan ay ang pinaghihinalaang pag-atake sa pagkakakilanlan ng 'gamer' bilang isang direktang resulta ng paglalathala ng isang serye ng mga artikulo na umaangkin na patay na ang kanilang pagkakakilanlan, at ang pagtaas ng pamumuwersa ng ilang pangkat na maka-panlipunang katarungan sa mga tagabuo ng larong bidyo at kanilang mga prosesong mapanlikha.

## Mga sanggunian
Kategorya:Etika
Kategorya:Pamamahayag
Kagalantihan

Ang **kagalantihan** o ang **kodigo ng kagalantihan** ay kodigo ng asal na may kaugnayan sa samahan ng mga kabalyero noong Gitnang Panahon.

Sa kasaysayan, ang kodigo ng kagalantihan sa huling parte ng Gitnang Panahon ay nagmula sa pinagsamasamang ideya mula sa maagang Gitnang Panahon ng mga tradisyong militar ng mga Aleman at Romano &mdash; na may kinalaman sa katapangang militar, sariling pagsasanay, at paglilingkod sa iba &mdash; at lalo na sa mga Pranses sa mga kawal na nagsisipangabayo sa kabalyerya ni Charlemagne.  Sa wikang Ingles, tinatawag ang kagalantihang bilang *chivalry* na nagmula sa lumang Pranses na salitang *chevalerie* na ang ibig sabihin ay "sundaluhang kabayo."

Sa paglipas ng panahon, ang ibig sabihin nito ay napalitan para bigyang diin ang panlipunan at moral na asal sa pangkalahatan, at ang kodigo ng kagalantihan, katulad ng sa huling Gitnang Panahon, ay sistemang moral na pinagsama ang karakter ng mandirigma, birtud at magalang na pakikitungo ng mga Kristiyano, na lahat tumutulong para sa pagtatag ng dangal at antas.

Kategorya:Gitnang Kapanahunan
Kipot ng Tañon

Ang **Kipot ng Tañon** ay isang kipot na matatagpuan sa pagitan ng mga pulo ng Negros at Cebu sa Pilipinas. Ang kipot ang nag-uugnay sa Dagat Kabisayaan sa Dagat Bohol.

## Mga sanggunian
Tanon
Katedral ng Antipolo

Ang **Katedral ng Antipolo**, tinaguriang **Pambansang Dambana ng Ina ng Kapayapaan at Mabuting Paglalakbay** at pormal na **Katedral ng Inmaculada Concecpion ng Antipolo** ay isang simbahan Katoliko na matatagpuan sa Lungsod Antipolo, Rizal sa Pilipinas. Kilala ito bilang tahanan ng rebulto ng Ina ng Kapayapaan at Mabuting Paglalakbay () na nagmula pa sa Mehiko. Ito rin ang luklukan ng Diyosesis ng Antipolo na may saklaw sa lahat ng parokya sa lalawigan ng Rizal at ng karatig na lungsod ng Marikina.
## Mga sanggunian 
Kategorya:Simbahang Katolika Romana sa Pilipinas
Sex steroid

Ang mga **sex steroid**o**gonadal steroid** o **steroid pangkasarian**  ay mga *steroid hormone* na nakikipag-ugnayan sa *vertebrate androgen* o mga *estrogen receptor*.  Ang kanilang epekto ay minamagitan ng mga mabagal na mekanismong henomiko sa pamamagitan ng mga *nuclear receptor*, pati na rin sa mga mabilis na mekanismong henomiko sa pamamagitan ng mga *receptor* na may kaugnayan sa *membrane* at mga *signalling cascade*. Ang terminong *sex hormone*, at *sex steroid* ay halos magkasingkahulugan. Ang mga hindi *steroid hormone* at mga *hormone* na nagpapalabas ng gonadotropin ay di tinutukoy na *sex hormone*, kahit na malaki ang ginagampanan nila sa pagtatalik.

## Produksyon
Ang mga likas na *sex steroid* ay gawa ng mga gonad (obaryo o bayag), glandulang adrenal, o sa pamamagitan ng paggawa ng mga *sex steroid* galing sa ibang pang tisyu ng katawan tulad ng atay o taba.

## Mga sintetikong sex steroid
Kadalasang tinatawag na mga *anabolic steroid* ang mga sintetikong *androgen*. Ang mga sintetikong *estrogen* at *progestin* ay ginagamit sa kontrasepsyonng hormonal. Kabilang sa mga sintetikong *estrogen* ang *ethinylestradiol*. May mga espesipikong kompuwesto na may bahagyang mapanlaban na aktibidad para sa mga *steroid receptor*. Ang mga ito ay pumapapel bilang likas na mga *steroid hormone*, at ginagamit sila para sa paglunas ng mga medikal na kondisyon na nangagailangan ng *steroid* sa isang uri ng selula*.*

## Mga uri
Ang dalawang pangunahing uri ng mga *sex steroid* ay ang mga androgen at estrogen, na kung saan ang pinakamahalaga ang *testosterone* at *estradiol*. Sa ibang bahagi, tinutukoy ang mga *progestogen* bilang ikatlong-klase na mga *sex steroid*. Ang *progesterone ay ang pinaka-importante at* natural na *progestogen* ng mga tao*.*
 
Ang mga *androgen*, ay tinutukoy bilang mga *sex hormone* na panlalaki, sapagkat ito ay may epektong pampalalaki, habang ang *estrogen* naman at mga *progestogen* naman, ay tinutukoy bilang mga *sex hormone* na pambabae, kahit na ang mga *hormone* na ito ay matatagpuan sa bawat kasarian, sa iba't ibang antas nga lamang.

Kabilang sa mga *sex steroids* ang:

* Mga androgen
** Androstenedione
** Dehydroepiandrosterone
** Dihydrotestosterone
** Testosterone
* Mga estrogen
** Estradiol
** Estriol
** Estrone
* Mga progestogen
**Progesterone

Kaurian:Sistemang reproduktibo
U-boat

, Birkenhead Docks, Merseyside, Inglatera.]]
Ang ***U-boat*** (daglat ng ***untersee boat***) ay ang iningles na bersiyon ng salitang Aleman na ***U-Boot*** , isang pagpapaiksi ng ***Unterseeboot***, na nangangahulugang "bangkang pang-ilalim ng dagat" o *"undersea boat"*. Habang ang katagang Aleman ay tumutukoy sa alinmang submarino, ang Ingles na submarino (na kasing karaniwan sa ilang iba pang mga wika) ay partikular na tumutukoy sa mga submarinong pangmilitar na pinapaandar ng mga Aleman, partikular na noong Una at Ikalawang Digmaang Pandaigdig. Bagaman, sa ilang mga panahon, ang mga ito ay mahusay na mga sandata ng kalipunan ng mga sasakyang pandagat laban sa mga pandagat na mga barkong pandigma ng kalaban, pinaka mabisa ang paggamit ng mga ito sa pang-ekonomiyang gampanin na pangdigmaan (pagsalakay na pangkomersiyo), na nagpapatupad ng isang bangkulong laban sa mga barko ng kalaban. Ang pangunahing mga puntirya ng mga pangangampanya ng mga U-boat sa nabanggit na dalawang mga digmaan ay ang mga eskolta o kumboy ng mga mangangalakal na nagdadala ng mga panustos o *supply* mula sa Canada, Imperyo ng Britanya, at ng Estados Unidos papunta sa mga pulo ng Nagkakaisang Kaharian at (noong panahon ng Ikalawang Digmaang Pandaigdig) sa Unyong Sobyet at mga teritoryong magkakaanib *(Allied territories)* sa Mediteraneo. Ang mga submarinong Austro-Unggaryo ng Unang Digmaang Pandaigdig (at bago pa man ang digmaan ito) ay nakikilala rin bilang mga U-boat. 

## Mga sanggunian 
Kategorya:Unang Digmaang Pandaigdig
Kategorya:Ikalawang Digmaang Pandaigdig
Kategorya:Militar ng Alemanya
Kategorya:Sasakyang pandigma
Kategorya:Sasakyang pantubig
Telegramang Zimmermann

, Estados Unidos papunta kay Embahador Heinrich von Eckardt na nasa Mexico.]]
Ang **Telegramang Zimmermann**, na nakikilala rin bilang **Sulat na Zimmermann** o **Liham na Zimmermann**, ay isang telegrama mula sa Alemanya patungo sa Mexico noong Enero 16, 1917 na nag-aalok sa Mexico ng pagbabalik ng mga teritoryo bilang kapalit ng pagpapahayag ng digmaan laban sa Estados Unidos. Ito ang dahilan kung bakit lumahok ang Amerika sa Unang Digmaang Pandaigdig. Pinangalanan ito mula sa lalaking Aleman na nagpadala nito, na si Arthur Zimmermann. Si Zimmerman ay ang Sekretary ng Ugnayang Panlabas ng Alemanya. Ipinadala ito ni Zimmermann sa embahador ng Alemanya na nasa Estados Unidos, na si Johann von Bernstorff. Ipinadala naman ni Bernstorff ang telegrama sa embahador ng Alemanya na nasa Mexico, na si Heinrich von Eckardt.

Palihim na nakuha ng mga Britaniko ang telegram. Nagawa nilang basahin at unawain ang nakakodigong sulat. Hindi nila ibinunyag ang telegram hanggang Pebrero 24, 1917. Pagdaka ay ibinigay nila ito kay Pangulong Woodrow Wilson ng Estados Unidos (Nagkakaisang mga Estado) ng Amerika. Inilathala ni Pangulong Wilson ang telegrama upang maipakita sa mga tao ng Estados Unidos. Nagalit ang mga Amerikano dahil sa telegramang ito. Hiniling ni Wilson sa Konggreso (na gumagawa ng mga batas para sa Estados Unidos) na magpahayag ng digmaan (pahintulot na makidigma laban sa isang bansa). Tinanggap ng Konggreso ang kahilingang ito noong Abril 2, 1917). Opisyal na ipinahayag ng Estados Unidos ang pakikidigma laban sa Alemanya noong Abril 6, 1917. Hindi nais ng Amerika na sumali sa digmaan. Ang Telegramang Zimmermann ang dahilan kung bakit lumahok sa digmaan ang Nagkakaisang mga Estado ng Amerika.

Binalewala ng Mexico (na mas mahina kaysa sa Estados Unidos) ang panukala ng Alemanya. Opisyal na tinanggihan ng Mexico ang alok ng Alemanya pagkaraang sumali sa digmaan ang Estados Unidos.

## Mga sanggunian
Kategorya:Unang Digmaang Pandaigdig
Kategorya:Liham
Rajasthan

Ang **Rajasthan** ( ; literal na "Bayan ng mga Hari" o "Lupain ng mga Kaharian"), ay ang pinakamalaking estado ng India na may lawak na 342,239&nbsp;km² o 10.4 bahagdan ng kabuuang lawak ng bansa. Matatagpuan ito sa kanlurang bahagi ng bansa, kung saan nasasakupan nito ang malawak at mabagsik na Disyertong Thar (kilala rin na "Disyertong Rajasthan" at "Great Indian Desert") at kahangganan nito ang Pakistan sa may lambak ng kailugang Sutlej-Indus. Sa ibang dakò, kahangganan nito ang iba pang estado ng India: Gujarat sa timog-kanluran; Madhya Pradesh sa timog-silangan; Uttar Pradesh at Haryana sa hilagang-silangan; at Punjab sa hilaga. 

Itinatampok nito ang mga guho ng Kabihasnan ng Lambak ng Indus at Kalibanga; ang mga templo ng Dilwara, isang banal na pook ng Jainismo sa Bundok Abu, ang tanging hill station sa estado; at sa silangang Rajasthan, ang Keoladeo National Park malapit sa Bharatpur, isang World Heritage Site na tanyag sa buhay-ibon. Sa Rajasthan din matatagpuan ang dalawang pambansang reserba para sa mga tigre, ang Ranthambore National Park sa Sawai Madhopur at ang Sariska Tiger Reserve sa Alwar.

Itinatag ang estado noong Marso 30, 1949 nang isinanib ang Rajputana—ang pangalang ginamit ng mga British Raj sa mga nasasakupan nito sa rehiyon—sa Dominyon ng India. Jaipur ang kabisera at pinakamalaking lungsod, na matatagpuan sa silangang bahagi ng estado.

## Mga sanggunian 
Kategorya:Rajasthan
She Looks So Perfect

Ang "***She Looks So Perfect***" ay isang awitin ng bandang Australyano na 5 Seconds of Summer, mula sa kanilang paunang album na sunod sa kanilang pangalan, ang 5 Seconds of Summer. Ang awitin ay inilabas sa pormang *digital* sa Australya noong 23 Pebrero 2014 at sa Europa naman noong 23 Marso 2014 sa pamamagitan ng Capitol Records at Hi or Hey Records, bilang kanilang paunang isahang awit (*single*) katuwang ang isang malaking *record label*. Ang kaakibat na bidyo-awit (*music video*) nito ay inilabas noong 24 Pebrero 2014.

Naabot ng "She Looks So Perfect" ang numero uno sa Australya, New Zealand, Irlanda, Eskosya, at Nagkakaisang Kaharian. Pinagtibay naman ito bilang tripleng platinum ng Samahan ng Industriya ng Rekording sa Australya (*Australian Recording Industry Association*) dahil sa 210,000 naibentang kopya nito. Nagtanghal ng sariling bersiyon si Ed Sheeran ng awiting ito sa Capital FM.

## Mga Sanggunian 
Kategorya:Mga awit
Kategorya:Mga awitin noong 2014
Mutya Reyes

Si **Mutya Reyes** ay ipinanganak bilang Mutya Madeja noong 3 Disyembre 1949 sa San Andres, Romblon kay Castor Madeja, Sr., sang pampublikong guro at kay Lourdes Leaño, ang kanyang maybahay. Si Mutya ay ang may pinakamahabang panunungkulang bilang barangay captain ng Dapawan sa Odiongan, Romblon nang humigit kumulang isang dekada. 

## Personal na Buhay
Siya ay kasal kay Emmanuel D. Reyes, isang retiradong pulis at may pitong anak. Siya ay naging lola sa edad na 41 nang pinanganak ang kanyang kauna-unahang apo na si Ivan noong 1990.

## Buhay Pulitika
Siya ay naging punong barangay noong 1997 at bumitiw sa pwesto noong 2010.

## Kaninunuan
Si Mutya ay kamag-anak ng mga iilang pulitiko sa Odiongan, Romblon gaya na lamang ni Mark Anthony M. Reyes. Siya at ang ina ni Mark Anthony ay magpangalawang-pinsan. Siya rin ay pinsan ni Fe Fortu, asawa ng namayapang mayor ng Calatrava na si Prudencio Fortu.  Ang kanyang tito na si Santiago Leaño, kapatid sa ama ng kanyang inang si Lourdes, ay mayor ng dating espesyal na Munisipyo ng Tablas.
Google Search

Ang **Google Search**, karaniwang tinutukoy bilang **Google Web Search** o **Google** lamang, ay isang *web search engine* na pagmamay-ari ng Google LLC   Ito ang pinakamadalas gamiting *search engine* o panghanap sa World Wide Web, na mayroong higit sa tatlong bilyong mga paghahanap bawat araw.

## Mga sanggunian
Kategorya:Mga website
Maite Delgado

Si ** Maite Coromoto Delgado González ** (ipinanganak noong Setyembre 20, 1966 sa Caracas) ay isang aktres at modelong Venezolana.

## Pilmograpiya 
* *Maite* (1997–2001)

## Mga link na panlabas 
* 

Kategorya:Mga artista mula sa Venezuela
Ang Labanan sa Lepanto (pinta ni Luna)

***Ang Labanan sa Lepanto*** () ay isang tanyag na pintang larawan ng Pilipinong pintor Ipininta ni Luna noong 1887, ang itinatampok ng obra maestra ang Labanan sa Lepanto noong Oktubre 7, 1571. Ipinapakita sa larawan si Don Juan ng Austria (kilala rin na Don John ng Austria) sa labanan habang ang nasa proa ng barko. Ito ay isa sa “malaking epikong canvas” na ipininta ni Luna (ang isa pa ay ang *Spoliarium* at *Ang Sandugo*). Kilala rin ang pinta sa ***The Battle of Lepanto of 1571***.

## Mga sanggunian
Donna

Maaring tumukoy ang **Donna** sa:

## Tao
*Donna (pangalan), unang pangalan ng tao
## Lugar
*Donna, Texas, Estados Unidos
*Dønna, Norway
## Musika
* *Donna*, an album by Donna Cruz
## Ibang gamit
* Donna, isang salitang Italyano para sa babae
Pangkasariang pagkakaiba sa sikolohiya

Tinukoy ng larangan ng sikolohiya ang maraming pagkakaiba ng takbo ng pag iisip at ugali ng mga lalaki at mga babae. Ang mga pagkakaibang ito ay gawa ng komplikadong ugnayan ng mga prosesong biyolohikal, developmental at pang-kultura.
Isang importanteng layunin ng pag aaral ng pagkakaibang pangkasarian ay ang pagtukoy kung aling katangiang sikolohikal ang palatandaan ng sekswal na pagkakaiba ng sikolohikal na pakikibagay. Ang mga sekswal na pagkakaiba na pakikibagay (tulad ng tangkad o pagiging pisikal na agresibo) ay mga resulta ng prosesong pang-ebolusyon ng sekswal na pamimili. 
Bagaman ipinapakita ng pag aaral ng pagkakaibang pangkasarian na mas madalas magpakita ng agresyon ang mga lalaki kesa mga babae, hindi malinaw kung alin sa lipunan at ekspektasyon sa kasarian ang mas nakakaapekto rito.
Ang pagiging agresibo ay mas naiuugnay sa kahulugan ayon sa kultura ng “pagkalalaki” at “pagkababae.”

Kategorya:Araling pangkasarian
Kategorya:Biyolohiya ng kasarian
Donna (album)

Ang ***Donna*** ay isang self-titled debut album ng Pilipinong mang-aawit na si Donna Cruz (pagkatapos ay ginagamit ang mononym na Donna), inilabas noong 1991 ng Viva Records sa Pilipinas. Nakatanggap si Cruz ng parangal para sa Best New Female Recording Artist sa 1992 Awit Awards. Ang album ay nagbunga ng mga hit "Rain" (isang orihinal ni Boy Mondragon), "Boy (I Love You)" (isang orihinal ni Cherie Gil) at ang lead single, "Kapag Tumibok ang Puso", na siyang debut single at breakthrough hit ni Cruz. Ang album ay muling inilabas noong 1991 at may kasamang bonus na track na pinamagatang "Ba't Di Mo Sabihin", isang duet kasama ng Piilipinong balladeer at dating miyembro ng Smokey Mountain na si Tony Lambino.

## Likuran
Matapos manalo si Cruz sa *Bulilit Bagong Kampeon* noong 1987, pumirma siya ng kontrata sa pag-record sa Viva Records, pagiging pinakabatang artista sa label. Sa simula ay naisip bilang isang cover album, nag-record si Cruz ng mga track tulad ng "Somewhere" mula sa West Side Story at "Rain", isang orihinal ni Boy Mondragon. Gayunpaman, si Vic del Rosario, executive producer ni Cruz, ay nakakuha ng demo mula kay Aaron Paul, na "Kapag Tumibok ang Puso", at hiniling kay Cruz na kantahin ito. Nasiyahan sa mga resulta, inarkila ni Del Rosario si Snaffu Rigor, na sumulat ng klasikong teenybopper hit ni Cherie Gil na "Boy (I Love You)" upang magsulat ng higit pang mga bubblegum pop na kanta para sa album. Nagtapos si Cruz sa pag-record ng "Boy (I Love You)" at tatlo pang kanta na isinulat ni Rigor.

Ni-record ni Cruz ang lahat ng kanta sa edad na labindalawa, kaya siya ang pinakabatang artist mula sa Viva Records na nag-record ng buong studio album. Noong 1991, ang *Donna* ay karaniwang tinanggap ng publiko at nakakuha ng double platinum certification, na naging dahilan upang siya ang pinakabatang artist na nakamit ang platinum sa Pilipinas.

## Promosyon
Sinimulan ni Cruz ang isang promotional campaign na gumanap ng lead single na "Kapag Tumibok ang Puso" sa German Moreno's ''That's Entertainment*. Nagpakita siya bilang kanyang sarili sa pelikulang *Andrew Ford Medina: 'Wag Kang Gamol!'' at gumanap ng lead single sa dance break nito. Ang promosyon ng album ay pinalawig hanggang 1991, kung saan ang isang duet kasama si Tony Lambino na pinamagatang "Ba't Di Mo Sabihin" ay kasama sa muling pagpapalabas ng album bilang bahagi ng soundtrack para sa 1991 remake ng pelikula, *Darna*. Nagsama rin sina Lambino at Cruz bilang screen partner para sa nasabing pelikula.

## Listahan ng track
## Mga sangunnian
Kategorya:Mga album
Buhok sa kili-kili

Ang **bukok sa kili-kili** (Ingles: *underarm hair*, *axillary hair* o *armpit hair*) ay ang buhok na tumutubo sa kili-kili.

## Paglaki at gamit
Ang buhok sa kili-kili, bilang buhok sa katawan, ay karaniwang tumutubo sa simula ng kabagungtauhan na kung saan ang pagtubo ay natatapos sa mga dulo ng kabagungtauhan na ito. Ang importansyang ebolusyon ng buhok sa kili-kili ng mga tao ay pinaguusapan parin. Maaari nitong nilalayo ang pawis o iba pang tubig mula sa balat, na syang nagpapalamig dito. Ang pagdami ng bakterya na gumagawa ng amoy ay siyang nailalayo sa balat. 

## Kultural na pagkilala
Marami sa mga tao sa kanluran ngayon ay sanay na inaahit ng babae ang buhok sa kili-kili. Pero ang pagkalat ng gawaing ito ay paibaiba. Relihiyon minsan ang dahilan; halimbawa, sa kulturang Islam, ang lalake at babae ay tinatanggalan ng buhok sa kili-kili para masunod sa batas nila tungkol sa kalinisan. Ang pagtanggal sa buhok sa kili-kili ay kasama sa mga gawaing pangkalinisan at pangkagandahan na inirekomenda ni Propetang Muhammad (570-632) bilang nasusunod sa *fitra* ng babae at lalake at simula noon ay kinilala bilang pangangailangan ng maraming Muslim.  

Maraming mapagkumpitensyang manlalangoy ang nagtatanggal ng buhok sa katawan, kasama pati buhok sa kili-kili, para gawing mas makinis ang katawan nila sa mga karera. Maraming mga lalake na nagpapalaki ng katawan ang nagtatanggal din ng buhok sa katawan para gumanda ang itsura nila, kagaya ng sa karamihan ng mga modelo sa iba't ibang uri ng erotika.

Sinabi ng Nakababatang Seneca na maaaring karaniwang gawain ito sa sinaunang Rome: «Ang isa, sa tingin ko, ay kasing problemado ng kabila: ang isang klase ay masyadong maarte, at ang isa ay masyadong mapabaya; ang nauna ay inaahit ang binti, ang nahuli ay di man lang kili-kili» (sulat 114).

Sa Kanluran, ang gawain ay nagsimula dahil sa mga dahilang kosmetik, noong 1915 sa US at UK, nang magpakita ng babaeng nakabestida na nakaahit ang buhok sa kili-kili ang mga magasin. Ang madalas na pag-aahit ay mas nagagawa nang ipinakilala ang ligtas na pang-ahit sa simula ng ika-20 siglo. Kahit na mabilis na nasanay ang ilan sa mga bansang nag-iingles, gaya ng US at Canada, di ito naging sikat sa Europa hanggang matapos ang Ikalawang Digmaang Pandaigdig.

## Mga sanggunian 
Kategorya:Anatomiya ng tao
Story of My Life

Ang "**Story of My Life**" ay isang awiting nirekord ng One Direction. Inilabas ito noong 25 Oktubre 2013 ng Syco Music at Columbia Records bilang kanilang ikalawang single mula sa ikatlong *studio album* ng grupo, ang Midnight Memories (2013). Isinulat nina Jamie Scott at John Ryan, ang mga titik ng awitin ay tumutukoy sa isang napakagulong relasyon na humantong sa pighati at kasawiang-puso.

Kategorya:Mga awit
Kategorya:Mga awitin ng One Direction
Trust

Ang ***trust*** (literal na "tiwala"), na tinatawag ding ***corporate trust*** (may kaugnayan sa salitang *consortium*), ay isang katagang Ingles na tumutukoy sa isang malaking negosyo. Isa itong bilang ng mga kumpanya na makabatas na ipinangkat sa ilalim ng iisang lupon ng mga direktor. Sa payak na kahulugan, ang *trust* ay isang payak na kaso ng isang tao na humahawak sa titulo ng isang ari-arian, na maaaring lupain o iba pang mga pag-aari, para sa kapakanan ng ibang tao, na kung tawagin ay *beneficiary* (benepisyaryo o tagapagmana). Subalit sa ngayon ang kataga ay naging maluwag na inilalapat sa isang partikular na klase ng mga kasunduang pangkomersiyo; at dahil sa popular at pagkawalang-taros na pangamba sa epekto ng mga ito, ang kataga ay naging kontaminado, katulad ng paggamit ng katagang *illegal trust* (labag sa batas na uri ng *trust*). Para sa angkop na layunin ipinatutupad ito ng mga hukuman ng katarungan sa loob ng marami nang mga daantaon.

Bagaman ang mga *corporate trusts* ay nilikha upang mapainam ang organisasyon ng malalaking mga negosyo, noong unang panahon ang malalaking mga negosyo ay naugnay sa mga gawaing mapang-abuso at madalas na ginagamit ang kanilang kalakihan upang magtanggal ng mga kakumpitensiya. Ang maagang kasaysayan ng mga *trust* ay nakagawang iugnay sila sa mga gawaing laban sa kompetisyon at nag-udyok sa pagpapatupad ng mga batas ukol sa kumpetisyon na nakikilala bilang mga *antitrust law* o *anti-trust law*, na sa ibang mga bansa ay tinatawag na mga *competition law*. Sa Estados Unidos, noong 1898, inilunsad ni Pangulong William McKinley ang panahon ng *trust-busting* nang iluklok niya ang Komisyong Industriyal ng Estados Unidos. Ang ulat ng Komisyon ay hinawakan ni Theodore Roosevelt, na ibinatay ang kalakihan ng panahon ng kaniyang pagkapangulo ng Estados Unidos hinggil sa *trust-busting* o paglupit sa mga *trust*.

## Mga sanggunian
Kategorya:Negosyo
Kategorya:Korporasyon
Ika-38 hilera sa hilaga

Ang **ika-38 hilera sa hilaga** o **ika-38 paralelo sa hilaga**, na nakikilala sa Ingles bilang ***38th parallel north*** o ***38th parallel*** lamang (literal na **ika-38 paralelo norte**) ay isang bilog ng latitud na 38 mga degri sa hilaga ng pantay na ibabaw ng ekwador. Tumatawid ito sa Europa, Dagat Mediteraneo, Asya, Karagatang Pasipiko, Hilagang Amerika, at Dagat Atlantiko. Ang ika-38 hilera sa hilaga ang bumubuo sa hangganan na nasa pagitan ng Hilagang Korea at ng Timog Korea bago pa man naganap ang Digmaang Koreano.

## Mga sanggunian
Kategorya:Mga guhit ng latitud
Kategorya:Heograpiya ng Korea
Estadong pulis

Ang **estadong pulisya** (Ingles: *police state*) ay isang katagang orihinal na tumutukoy sa isang estado na pinangangasiwaan ng isang administrasyong sibil, subalit magmula noong kalagitnaan ng ika-20 daantaon, ang katawagan ay naging isang madamdamin at mapanirang kahulugan para sa isang pamahalaan na hindi makatwirang nagpapatupad ng kapangyarihan sa pamamagitan ng pulisya.

Ang mga nakatira sa loob ng isang estadong pulis ay nakararanas ng mga pagbabawal sa kanilang paggalaw, at sa kanilang kalayaan na maipahayag o maipadama ang pananaw na pampulitika at iba pang mga pananaw, na minamanmanan at ipinatutupad ng mga pulis. Ang kontrol na pampulitika ay maaaring ipilit sa pamamagitan ng isang puwersa ng mga pulis na lihim na gumagalaw sa labas ng normal na mga hangganan na ipinapataw ng isang estadong pangkonstitusyon. Si Robert von Mohl, na unang nagpakilala ng pangangasiwa ng batas o *rule of law* sa hurisprudensiyang Aleman, ay ipinagkaiba at inihambing ang *Rechtsstaat* (estadong "legal" o "konstitusyonal") sa aristokratikong *Polizeistaat* ("estadong pulis").

## Kasaysayan ng paggamit
Ang katagang "estadong pulis" ay unang ginamit noong 1851 bilang pagtukoy sa paggamit ng isang puwersa ng pambansang pulisya upang makapagpanatili ng kaayusan at katiwasayan sa Austria. Binakas ng Oxford English Dictionary ang pariralang *"police state"* mula 1851. Ang katagang Aleman na *Polizeistaat* ay ginagamit sa wikang Ingles noong dekada ng 1930 bilang pantukoy sa mga pamahalaang totalitaryano na nagsimulang lumitaw sa Europa.

## Mga sanggunian
Kategorya:Pagpapatupad ng batas sa bansa
Kategorya:Mga uri ng pamahalaan
Pagpapatupad ng batas

Ang **pagpapapatupad ng batas** ay ibang katawagan para sa pagtukoy sa hanapbuhay at gawain ng mga pulis o mga opisyal ng pulisya. Ang pagpapatupad ng batas ay maaari ring ang trabaho ng mga sundalo (katulad ng pulis militar) sa panahon ng mga emerhensiya. Naghahanapbuhay ang mga pulis upang tiyakin na sinusunod ng mga tao ang mga batas na ginawa ng mga politiko at ng mga hukom.

Sa malawak na pananalita, ang **pagsasakatuparan ng batas** ay ang anumang sistema kung saan ang ilang miyembro ng lipunan ay gumaganap sa isang maayos o organisadong paraan upang maipatupad ang batas sa pamamagitan ng pagtuklas, paghadlang, pag-udlot, rehabilitasyon, o pagpaparusa sa mga tao na lumalabag sa mga patakaran at mga pamantayan na sumasaklaw sa lipunang nabanggit. Bagaman ang kataga ay maaaring sumakop sa mga entidad na katulad ng mga hukuman at mga bilangguan, pinaka madalas na nilalapat ito sa mga tuwirang lumalahok sa pagpapatrolya o pagmamanman upang mapigilan at matuklasan ang mga gawaing kriminal, at ang mga nag-iimbistiga ng mga krimen at humuhuli sa mga lumabag sa batas. Bilang dagdag, bagaman ang pagpapatupad ng batas ay maaaring pinaka nakaukol sa pagpigil at pagpaparusa ng mga krimen, umiiral ang mga organisasyon upang pigilan ang isang malawak na kasamu't-sarian ng mga paglabag sa mga patakaran at mga pamantayan na hindi kriminal, na maipatupad sa pamamagitan ng pagpapataw ng hindi matinding mga kahihinatnan o mga parusa.

## Mga sanggunian
*
Sinodo

Ang **sinodo** sa kasaysayan, ay isang konsilyo ng isang simbahan, na karaniwang nagtitipon-tipon upang magpasiya sa isyu ng doktrina, pangangasiwa o aplikasyon. Sa pangkasalukuyang gamit, ang salita ay karaniwang tumutukoy sa lupong nangangasiwa ng isang partikular na simbahan, nagpupulong man ang mga kasapi nito o hindi. Karaniwang tinutukoy rin nito ang isang simbahan na pinamamahalaan ng isang sinodo. 

Galing sa Griyegong "σύνοδος" (*synodos*) ang salitang "sinodo" na ibig sabihin ay "pagpupulong", at ito ay singkahulugan ng Latin na *"concilium"* na ibig sabihin ay "konsilyo". Dati-rati ang mga sinodo ay pagpupulong ng mga obispo, at ginagamit pa rin ang salita sa naturang kabuluhan sa Katolisismo at Silanganing Ortodoksiya.

Paminsan-minsan ang katagang "pangkalahatang sinodo" o "pangkahalatang konsilyo" ay tumutukoy sa konsilyong ekumeniko. Tinutukoy rin ng salitang "sinodo" ang nakatayóng konsilyo ng matataas na obispong namamahala ng mga awtosepalong simbahan ng Silanganing Ortodoksiya. Gayon din, ang araw-araw na pamamahala ng patriyarkal at arkiepiskopal ng mga Silanganing Simbahang Katoliko ay ipinagkakatiwala sa isang pamalagiang sinodo. 

Kategorya:Katolisismo
National Organization for Women

Ang ***National Organization for Women*** (**NOW**), na katumbas ng **Pambansang Organisasyon para sa Kababaihan** ay isang organisasyong peminista sa Estados Unidos na itinatag noong 1966. Isa itong pangkat na inorganisa upang itaguyod ang mga interes o kapakanan ng mga babae. Ang organisasyon ay binubuo ng 550 mga *chapter* sa lahat ng 50 mga estado ng Estados Unidos at Distrito ng Columbia.

## Mga sanggunian
Kategorya:Mga organisasyon
Kategorya:Estados Unidos
Realpolitik

Ang ***realpolitik*** (mula sa : "realistiko", "makatotohanan", "praktikal", o "aktuwal"; at ''*: "pulitika", ) ay ang pulitika o diplomasya na pangunahing nakabatay sa kapangyarihan at sa mga bagay na praktikal o materyal at mga pagsasaalang-alang o mga kunsiderasyon, sa halip na tahasan o malinaw na mga pagkahiwatig (nosyon) o mga saligang moral o etikal. Sa ganitong respeto, kaisa ito ng mga aspeto ng pagharap nitong pampilosopiya (pilosopikal) sa mga aseptong realismo at pragmatismo. Ang katagang *realpolitik* ay paminsan-minsang ginagamit na panira upang magpahiwatig ng pulitikang mapilit o namimigil (koersiyon), amoral, o Machiavelliano. Sa Estados Unidos, ang *realpolitik'' ay isang patakarang panlabas (ng bansa) kung saan ang mga interes o kapakanan ng Estados Unidos ay ipinangingibabaw sa mga pagsasaalang-alang na pang-etika o pangprinsipyo.

## Mga sanggunian 
Kategorya:Politika ng Amerika
Kategorya:Politika
Kategorya:Ugnayang internasyonal
Argosya (barko)

Ang **argosya** (Ingles: *argosy*, literal na "mayaman o maraming panustos", may kaugnayan sa salitang "kamalig") ay ang katawagan para sa isang uri ng malaking barkong pangkalakal. Maaari rin itong tumukoy sa isang pangkat ng mga bapor. Ang salita ay modipikasyon ng orihinal na sasakyang Italyano na *ragusea* (sasakyang Ragusano o *Ragusan*), mula sa Ragusa, Dalmatia (na ngayon ay  Dubrovnik, Croatia) o kaya Venice. Unang ginamit ang salita noong 1581.

Kategorya:Barko
Isolasyonismo

Ang **isolasyonismo** (Ingles: *isolationism*), na katumbas o kaugnay ng mga salitang **pagbubukod**, **paghihiwalay**, **separasyon**, **segregasyon**, **paglalayo**, **pagkakabukod**, o **pagkakalayo**, ay isang pambansang patakaran ng pag-iwas sa pakikisangkot sa mga gawain ng  ibang mga bansa. Ang isolasyonismo ay isang kategorya ng mga patakaran na pang-ugnayang panlabas na pinasimulan at itinatag ng mga pinuno na nagpahayag at naggigiit na ang pinakamainam na mga interes o kapakanan ng kanilang mga bansa ay higit na mapaglilingkuran o maihahain sa pamamagitan ng pag-iwas sa mga gawain ng ibang mga bansa. Kung minsan ginagamit na panira ang katagang ito sa mga debateng pampulitika. Naniniwala ang mga **isolasyonista** na ang paglilimita sa pakikisangkot na pandaigidigan o internasyunal ay makakaiwas sa kanilang mga bansa na mahila papunta sa mga hidwaang mapanganib at hindi kanais-nais. Mayroong mga isolasyonistang naniniwala na ang kanilang mga bansa ay mas mahusay na mapaglilingkuran sa pamamagitan ng pag-iwas din sa mga pandaigdigang kasunduan na pangkalakalan o iba pang mga kasunduan ng pakikipagtulungang mayroong pagdamay.

Dalawang magkabukod at hindi magkaugnay na mga diwa ang paminsan-minsang may kamaliang inuuri bilang isolasyonismo. Ito ay ang mga sumusunod:

* Hindi pakikialam o walang pamamagitan&nbsp;– na nakikilala sa Ingles bilang *non-interventionism*, isang paniniwala na ang mga pinunong pampulitika ay dapat na umiwas sa mga pakikianib o alyansang militar sa ibang mga nasyon at ang pag-iwas sa pakikialam sa mga digmaan na walang tuwirang epekto sa kanilang bansa. Subalit, karamihan sa mga hindi pakialamero (*non-interventionist*) ay mga tagasuporta ng malayang kalakalan, malayang paglalakbay, at sumusuporta sa partikular na mga kasunduang internasyunal, hindi sila katulad ng ma isolasyonista.
* Proteksiyonismo&nbsp;– mas madalas na kaugnay ng ekonomiya; naniniwala ang mga tagapagtaguyod nito na dapat mayroong mga legal na hadlang upang makontrol ang pagpapalitang pangkalakalan at pangkultura sa mga tao ng ibang mga estado.

## Mga sanggunian 
Kategorya:Ugnayang internasyonal
Jane Addams

Si **Jane Addams** (6 Setyembre 1860 – 21 Mayo 1935) ay isang manggagawang panlipunan, sosyologo, at aktibistang Amerikano. Kasama ni Ellen Gates Starr, isa si Addams sa mga nagtatag ng Hull House noong 1886, na isang organisasyong nakatutok sa mga pangangailangan ng mga imigrante at ng mga mahihirap na tao sa Estados Unidos, partikular na sa Chicago. Tumulong siya sa pagtatatag ng American Civil Liberties Union. Ninais niya ang pagkakaroon ng higit na kapayapaan, at mas maraming karapatang sibil para sa mga imigrante at sa kababaihan. Nagwagi siya ng Gantimpalang Nobel na Pangkapayapaan noong 1931. Siya ang unang babaeng Amerikano na nagkamit ng gantimpalang ito. Kapatid siya ni Alice Haldeman. Si Addams ay isang lesbiana.

## Mga sanggunian 
Kategorya:Mga negosyante mula sa Estados Unidos
Kategorya:Mga sosyologo
Kategorya:Mga aktibista mula sa Estados Unidos
Kategorya:Mga laureado ng Gantimpalang Nobel